**projektas**

**reg. Nr. T-21**

**2.29. darbotvarkės klausimas**

**Pasvalio rajono savivaldybės taryba**

**SPRENDIMAS**

**DĖL PRITARIMO BENDRADARBIAVIMO SUTARČIAI TARP UŽDAROSIOS AKCINĖS BENDROVĖS PANEVĖŽIO REGIONO ATLIEKŲ TVARKYMO CENTRO IR PASVALIO RAJONO SAVIVALDYBĖS ADMINISTRACIJOS**

2022 m. vasario d. Nr. T1-

 Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.4 papunkčiu, Pasvalio rajono savivaldybės taryba nusprendžia:

1. Pritarti Bendradarbiavimo sutarčiai tarp uždarosios akcinės bendrovės Panevėžio regiono atliekų tvarkymo centro ir Pasvalio rajono savivaldybės administracijos(pridedama).

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodytą Bendradarbiavimo sutartį su uždarąja akcine bendrove Panevėžio regiono atliekų tvarkymo centru.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų

skyriaus vyriausioji specialistė

Apolonija Lindienė

Suderinta DVS Nr. RTS-20

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO BENDRADARBIAVIMO SUTARČIAI TARP UŽDAROSIOS AKCINĖS BENDROVĖS PANEVĖŽIO REGIONO ATLIEKŲ TVARKYMO CENTRO IR PASVALIO RAJONO SAVIVALDYBĖS ADMINISTRACIJOS**

2022 m. sausio 26 d.

Pasvalys

**1. Sprendimo projekto rengimo pagrindas.**

 Šio sprendimo projekto rengimo pagrindas – Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija) „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“, 4 punkto 4.4 papunkčio nuostatos *< 4. Tik esant išankstiniam Savivaldybės tarybos pritarimui sutarties projektui, gali būti pasirašomos šios sutartys:*

*<...> 4.4. jungtinės veiklos ir bendradarbiavimo su kitomis savivaldybėmis, valstybės ar užsienio šalių institucijomis, kitais juridiniais ir fiziniais asmenimis;>.*

Siekiant užtikrinti Valstybiniame atliekų prevencijos ir tvarkymo bei regioniniame atliekų prevencijos ir tvarkymo planuose 2021–2027 metams nustatytų užduočių įgyvendinimą, privaloma pasirengti ir pasitvirtinti Pasvalio rajono savivaldybės atliekų prevencijos ir tvarkymo planą naujam, t. y. 2021-2027 m. laikotarpiui.

Priėmus siūlomą sprendimo projektą, UAB Panevėžio regiono atliekų tvarkymo centrui, Pasvalio rajono savivaldybės vietinės rinkliavos administratoriui, bus sudarytos galimybės gauti finansavimą pagal atliekų prevencijos ir tvarkymo programos priemonę „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“.

Lietuvos Respublikos aplinkos ministerijos Aplinkos projektų valdymo agentūros direktorius 2021 m. lapkričio 24 d. įsakymu Nr. T1-279 „Dėl atliekų prevencijos ir tvarkymo programos priemonės „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“ projektų finansavimo tvarkos aprašo patvirtinimo“ patvirtino atliekų prevencijos ir tvarkymo programos priemonės „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“ projektų finansavimo tvarkos aprašą (toliau – Aprašas), pagal kurį tinkami pareiškėjai yra regionų plėtros tarybos administracijos (dotacijų gavėjai) ir regioniniai atliekų tvarkymo centrai. Pagal Aprašą projektų partneriai yra: regionų plėtros tarybų administracijos ir (ar) regioniniai atliekų tvarkymo centrai ir (ar) savivaldybių administracijos.

Atsižvelgiant į poreikį parengti Pasvalio rajono savivaldybės atliekų prevencijos ir tvarkymo planą naujam laikotarpiui užtikrinant Valstybiniame atliekų prevencijos ir tvarkymo bei regioniniame atliekų prevencijos ir tvarkymo planuose 2021–2027 metams nustatytų užduočių įgyvendinimą, taip pat siekiant efektyvaus finansinių ir žmogiškųjų resursų panaudojimo, reikalinga pasirašyti bendradarbiavimo sutartį, kurioje būtų numatytos Savivaldybės atliekų prevencijos ir tvarkymo plano 2021-2027 m. parengimo sąlygos.

**2. Sprendimo projekto tikslai ir uždaviniai.**

Sprendimo projekto tikslas – pritarti Bendradarbiavimo sutarčiai su UAB Panevėžio regiono atliekų tvarkymo centru bei įgalioti Pasvalio rajono savivaldybės administracijos direktorių pasirašyti šią sutartį.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Bendradarbiavimo sutarčiai įgyvendinti bus naudojamos Valstybės biudžeto lėšos. Tuo atveju, jeigu projektui pagal atliekų prevencijos ir tvarkymo programos priemonę „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“ skirto finansavimo lėšų nepakaks, trūkstama dalis išlaidų galės būti padengta iš Savivaldybės aplinkos apsaugos rėmimo specialiosios programos lėšų.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**.

Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius Pasvalio rajono savivaldybės administracijos Strateginio planavimo ir investicijų skyrius. Atsakingas asmuo - Strateginio planavimo ir investicijų skyriaus vyriausioji specialistė Apolonija Lindienė

Strateginio planavimo ir investicijų skyriaus vyriausioji specialistė Apolonija Lindienė